Държавен вестник, бр. 51, 2015 г., стр. 29

БРОЙ  51	
Д Ъ Р Ж А В Е Н  В Е С Т Н И К 	
СТР.  29  
ВЪРХОВЕН 
АДМИНИСТРАТИВЕН СЪД
РЕШЕНИЕ № 12652
от 23 октомври 2014 г.
по административно дело № 2447 от 2014 г.
Върховният административен съд в състав: 
председател: Ангел Калинов, и членове: Джу­
зепе Роджери и Любомира Мотова, с учас­
тието на съдебния секретар Станка Ташкова 
разгледа административно дело № 2447 по 
описа за 2014 г. на Върховния администра­
тивен съд – второ отделение, докладвано от 
председателя Ангел Калинов.
Производството е по чл. 185 и сл. АПК и е 
образувано по жалба на Федерация „Български 
пациентски форум“ и Сдружение „Национална 
пациентска организация“ срещу Наредба № 40 
от 2004 г. за определяне на основния пакет от 
здравни дейности, гарантиран от бюджета на 
НЗОК. Жалбата е относно изречение второ от 
приложение № 10, т. 9 „За тях НЗОК заплаща 
от началото на следващата календарна годи­
на“. Иска се да се обяви за нищожна или да 
се отмени обжалваната разпоредба.
Ответникът по жалбата – министърът на 
здравеопазването, взема становище да се 
отхвърли оспорването.
Заключението на прокурора е, че жалбата 
е неоснователна.
Върховният административен съд – второ 
отделение, приема, че жалбата е допустима и 
разгледана по същество, е основателна.
В жалбата се твърди, че с въвеждането на 
такива условия министърът на здравеопаз­
ването е излязъл извън предоставените му с 
конкретно регламентираните в чл. 45, ал. 2 
ЗЗО правомощия. Алтернативно се поддър­
жа, че при издаването на този подзаконов 
нормативен акт са допуснати нарушения по 
чл. 26, ал. 2 и чл. 28, ал. 2 ЗНА. Поддържа 
се, че оспорената разпоредба противоречи на 
нормативен акт от по-висок ранг.
Наредба № 40 от 2004 г. за определяне на 
основния пакет от здравни дейности, гаран­
тиран от бюджета на НЗОК, и обжалваното 
изменение в ДВ, бр. 111 от 2013 г. от 27.12.2013 г. 
са издадени на основание чл. 45, ал. 2 ЗЗО. 
Съгласно тази разпоредба от закона меди­
цинската помощ по ал. 1, с изключение на 
т. 11, 12 и 15, се определя като основен пакет, 
гарантиран от бюджета на НЗОК. Основният 
пакет се определя с наредба на министъра 
на здравеопазването. При това положение на 
министъра на здравеопазването не са пре­
доставени правомощия да се произнася по 
начина на заплащане на нови международни, 
непатентни наименования на лекарствени про­
дукти. Заплащането се извършва от бюджета 
на НЗОК, но без участието на министъра на 
здравеопазването.
Съгласно чл. 24, т. 1 ЗЗО средствата на 
НЗОК се разходват за заплащане на медицин­
ска помощ, посочена в чл. 45, договорена с 
НРД и с договорите с изпълнителите. Съгласно 
чл. 16, ал. 1, т. 19, буква „в“ от Правилника 
за устройството и дейността на Национална­
та здравноосигурителна каса управителят на 
НЗОК управлява дейността на НЗОК, като 
отговаря за планирането, управлението и 
отчитането на бюджетните средства с оглед 
постигане на целите на НЗОК и въобще не е 
предвидено участие на министъра на здраве­
опазването в дейността на НЗОК по начина 
на изразходване на средствата на бюджета на 
НЗОК. При това положение обжалваната част 
от изменението на наредбата е постановена 
при липса на компетентност, поради което 
следва да бъде обявена за нищожна.
При този изход на делото алтернативното 
оплакване за допуснати нарушения по чл. 26, 
ал. 2 и чл. 28, ал. 2 ЗАН и противоречие на 
нормативен акт от по висок ранг са безпред­
метни. Но за пълнота на изложението следва 
да се отбележи, че тази част от изменението 
не е публикувана в проекта на интернат 
страницата на НЗОК съгласно изискването 
на чл. 26, ал. 2 ЗНА. Заинтересованите лица 
не са могли да правят предложения и да из­
разяват становища по този въпрос, което е 
съществено нарушение на административно­
производствени правила и би довело до отмяна 
на изменението на наредбата в обжалваната 
част. Неоснователно е оплакването за проти­
воречие с чл. 330а ТЗ, тъй като в случая се 
касае за разходването на публични средства 
и са в действие правилата на ЗПФ.
Жалбоподателите са направили своевре­
менно искане за присъждане на разноски и са 
представили списък на същите, които следва 
да се присъдят съгласно същия, тъй като няма 
възражение за прекомерност.
По изложените съображения и на основание 
чл. 193, ал. 1 АПК Върховният администра­
тивен съд – второ отделение,
Р Е Ш И :
Обявява за нищожна разпоредбата на из­
речение второ от приложение № 10, т. 9 от 
Наредба № 40 от 2004 г. за определяне на ос­
новния пакет от здравни дейности, гарантиран 
от бюджета на НЗОК „За тях НЗОК заплаща 
от началото на следващата календарна година“.
Осъжда Министерството на здравеопаз­
ването да заплати на Федерация „Български 
пациентски форум“ сумата 820 лв. и на Сдру­
жение „Национална пациентска организация“ 
сумата 750 лв. разноски по делото.
Решението е оставено в сила с Реше­
ние № 7936 от 30.06.2015 г., постановено по 
адм. дело № 1340 от 2015 г. от петчленен 
състав на Върховния административен съд.
Председател:
Георги Колев
4455